12.11.2020

**Владимир Уйба аддзысьліс Княжпогост районса Вожаёль посёлокын олысьяскӧд**

Йӧзыс шыӧдчисны Коми Республикаса Юралысь дорӧ корӧмӧн овмӧдны найӧс посёлокысь мӧдлаӧ. Владимир Уйба накӧд сӧглас.

Ӧнія кадӧ посёлокын пасйӧма 80 олысь, збыльвылас тані олӧ 40 морт – ёнджыкасӧ олӧма йӧз. Ӧтчыдысь вежоннас волӧ автолавка да юрсиктысь автобус, вежоннас ӧтчыдысь примитӧ фельдшер. Керкаясыс, кӧні олӧны йӧзыс, важмӧмны. Коммунальнӧй инфраструктурасӧ колӧ капитальнӧя дзоньтавны.

«Княжпогост» муниципальнӧй районса юралысь – администрацияӧн юрнуӧдысь Анатолий Немчинов сӧглас посёлокса олысьяскӧд. Медым шуны посёлоксӧ аскиа лунтӧмӧн, колӧ став олысьлӧн сӧгласлун.

Олысьясӧс кывзӧм бӧрын Владимир Уйба шуис стрӧитны Вожаёль посёлокса олысьяслы Емваын уна патераа керка.

«Дерт, Вожаёль – республикаын абу ӧти татшӧм посёлок, кодӧс колӧ тупкыны. Йӧзыслы колӧ овны лӧсьыд да безопаснӧй условиеясын, – тӧдчӧдіс Владимир Уйба. – Ми ог вермӧй ӧтчыдысьӧн бырӧдны став мытшӧдсӧ, но и кольны ставсӧ кыдзи эм оз позь. Ӧні нин колӧ заводитны мыйкӧ вӧчны. Мӧд во сьӧмыс лишавны оз кут, колӧ ставсӧ артавны таво да сӧгласуйтны Каналан Сӧветлӧн матысса заседание вылын. Колӧ лӧсьӧдны смета, дасьтыны проект, нуӧдны туялан уджъяс.

Анатолий Немчинов юӧртіс, мый Емваын эм места, кытчӧ позьӧ стрӧитны уна патераа керка – сэні эм став колана коммуникацияыс.

Сідзжӧ аддзысьлӧм дырйи сёрнитісны посёлоклӧн мукӧд мытшӧд йылысь, сы лыдын ывлавыв югзьӧдӧм, туйяс да коммунальнӧй овмӧс йылысь. Ӧткымын юалӧм серти мытшӧдъяссӧ бырӧдӧны нин.

12.11.2020

Владимир Уйба встретился с жителями посёлка Вожаёль Княжпогостского района

Поводом для встречи стало обращение жителей к Главе Республики Коми с просьбой о расселении посёлка. Владимир Уйба просьбу жителей поддержал.

Сегодня в посёлке прописано более 80 человек, из них фактически проживают около 40 – в основном, люди пожилого возраста. Один раз в неделю сюда приезжает автолавка и автобус из райцентра, раз в неделю принимает фельдшер. Дома, в которых проживают люди, находятся в ветхом состоянии. Коммунальная инфраструктура требует капитального ремонта.

Глава муниципального района «Княжпогостский» - руководитель администрации Анатолий Немчинов позицию жителей посёлка поддерживает. Для того, чтобы признать посёлок неперспективным и переселить людей, необходимо получить на это согласие у 100% его жителей.

Выслушав жителей, Владимир Уйба принял решение о необходимости строительства многоквартирного жилого дома для жителей посёлка Вожаёль в городе Емве.

«Конечно, Вожаёль – не единственный посёлок в республике, который нужно расселить. Люди должны жить в достойных, безопасных и комфортных условиях, - подчеркнул Владимир Уйба. – Мы не можем решить всё за раз, но и продолжаться так больше не может. С чего-то надо начинать, и делать это надо уже сейчас. Следующий год будет финансово очень тяжёлым, средства надо предусмотреть в этом году и согласовать их на ближайшем заседании сессии Госсовета. Необходимо оперативно составить смету, подготовить проект, провести изыскательские работы».

Анатолий Немчинов сообщил, что место для строительства жилого многоквартирного дома в Емве есть – туда подведены все необходимые коммуникации.

Также на встрече были обсуждены другие проблемы посёлка, в том числе вопросы уличного освещения, содержания дорог и коммунальной сферы. Часть из них уже решается.

Пас лыд - 1556